আরেকটি বিষয়, এই খবরে প্রধানমন্ত্রীর হত্যাচেষ্টাকারীদের সাথে মিয়ানমারের ARSAকেও জড়িয়ে দেওয়া হয়েছে। এই পয়েন্টটা আমার কাছে ইন্টারেস্টিং মনে হয়েছে। ঢাকায় টেলিভিশনের টক শো তে না কি কোনো কোনো বক্তা এই পয়েন্টটা তুলে রোহিঙ্গাদের নিরাপত্তা হুমকি হিসেবে মন্তব্য করেছেন। ঠিক এই কথাটাই ভারত উচ্চকণ্ঠে বলছে শুরু থেকেই। চীন এবং ভারতের রোহিঙ্গা বিরোধী অবস্থান সম্পর্কে আমরা জানি। প্রধানমন্ত্রীর কল্পিত হত্যা চেষ্টায় রোহিঙ্গাদের বিচ্ছিন্ন একটি সংস্থাকে জড়িয়ে দিয়ে বাংলাদেশে রোহিঙ্গা বিরোধী সেন্টিমেন্ট তৈরি করার কোনো কূটকৌশল কি এই খবর তৈরির পেছনে কাজ করেছে? বাংলাদেশকেও ভারত- চীনের পাশে রোহিঙ্গা বিরোধী শিবিরে দেখতে চায় কেউ? তাদের হয়েই কি’প্রধানমন্ত্রীর হত্যাচেষ্টার’ খবরের জন্ম দেওয়া?